GiliGold/VAD_KnessetCorpus huggingface dataset:
איתן גינזבורג:
חבר הכנסת אמסלם, אני קורא לך לסדר פעם ראשונה.
דוד אמסלם:
לא, לא, הוא שאל.
איתן גינזבורג:
אתה מפריע לו.
דוד אמסלם:
52 מיליארד שקל לא חוקיים - - -
איתן גינזבורג:
אני קורא לך לסדר פעם שנייה.
יבגני סובה:
ממה אתה מפחד?
יבגני סובה:
אתה אמרת שאתה מקים מפלגה חדשה.
יבגני סובה:
קודם כול, שיהיה לך בהצלחה, באמת.
יבגני סובה:
בהצלחה.
יבגני סובה:
אני חושב שהפתק שהציבור מצביע הוא פתק אחד.
יבגני סובה:
כמו שמצביעים ליכוד עם נתניהו פתק אחד, כמו שמצביעים ימינה פתק אחד - - -
עמיחי שיקלי:
אני רק פה אחדד.
עמיחי שיקלי:
אני לא אמרתי את זה, אמרתי שזה אופציה.
עמיחי שיקלי:
לא הצהרתי דבר כזה.
יבגני סובה:
בסדר, אמרת שזה אופציה.
יבגני סובה:
אז אני מתקן את עצמי.
יבגני סובה:
אמרת שאופציה זה להקים מפלגה חדשה.
דוד אמסלם:
בלי נאמנות אין אזרחות.
דוד אמסלם:
אתה זוכר?
יבגני סובה:
אז פתק אחד, כמו שמצביעים פתק אחד ליכוד עם נתניהו, כמו שמצביעים פתק אחד ימינה עם נפתלי בנט, אז אל תבוא ואל תגיד שאתה כאילו לקחת חצי מהפתק ויש לך את המונופול על חצי מהפתק.
יבגני סובה:
זו השאלה - -
דוד אמסלם:
- - - בוחרים - - -
יבגני סובה:
- - וזה בעצם מהות העניין, ממה אתה מפחד.
יבגני סובה:
ברגע שמפרישים אותך, אתה ממשיך לכהן כחבר כנסת.
יבגני סובה:
תבוא לציבור חזרה - -
יבגני סובה:
- - ואז הציבור ישפוט, זה הכול.
שלמה קרעי:
יבגני, כל זה זה הררים שתלויים בשערה.
דוד אמסלם:
- - - אז למה בנט - - -
איתן גינזבורג:
חבר הכנסת אמסלם, אני קורא אותך לסדר בפעם השלישית.
עידית סילמן:
יבגני, אין חצאי פתקים, אנחנו פתק אחד.
יבגני סובה:
העניין הזה שאתם לוקחים מונופול על הכול – על היהדות, על הזכות להגיד, על המוסר – - -
איתן גינזבורג:
חבר הכנסת סובה, נא לסיים.
יבגני סובה:
מספיק, מספיק עם זה.
יבגני סובה:
מספיק עם זה.
דוד אמסלם:
לא הבנתי - - -
איתן גינזבורג:
חבר הכנסת יואב בן צור, בבקשה.
יואב בן צור:
תודה, אדוני היושב-ראש, בפתח דבריי כמו כולם אני רוצה לשלוח תנחומים ליושב-ראש הוועדה, חבר הכנסת ניר אורבך, לפטירת אימו ולפטירת חמותו.
יואב בן צור:
שלא ידעו עוד צער ומהשמיים ינוחמו.
יואב בן צור:
אני רוצה לברך את חברת הכנסת עידית סילמן.
יואב בן צור:
אני חושב שהדברים שדיברת היום היו דברים מרגשים, העמדת מראה מול האנשים, החברים שלך לשעבר.
עידית סילמן:
למה לשעבר?
עידית סילמן:
הם גם עכשיו עדיין חברים שלי.
איתן גינזבורג:
חברת הכנסת סילמן, לא להפריע בבקשה.
עידית סילמן:
הם איתי באותה סיעה.
עידית סילמן:
צריכים להתעשת פה.
יואב בן צור:
אני מקווה שגם הם יפסיקו לעשות שקר בנפשם וידעו לחזור למקורות, למקורות שמהם הם חוצבו.
יואב בן צור:
אני רוצה לספר, לפני כשבועיים התארחתי אצל אימי בעיר פתח תקווה, התפללתי בבית הכנסת, 80% ממתפללי בית הכנסת זה אנשים שבוודאות הצביעו עבור מפלגת ימינה.
יואב בן צור:
רב בית הכנסת הזמין אותי לדבר בליל שבת לפני הציבור וכמובן שלא דיברתי פוליטיקה, דיברתי רק דברי תורה, אבל לאחר שסיימתי, קבוצה מאוד גדולה של אנשים שזיהו אותי – אני בדרך כלל לא מזדהה, אבל זיהו אותי – ביקשו לדבר איתי.
יואב בן צור:
הם באו ואמרו שהם מלאי אכזבה מההצבעה שהם הצביעו.
יואב בן צור:
יהודי אחד שהיה בעל תפקיד ציבורי מאוד בכיר, מאוד בכיר, סיפר לי שבנו, שהוא אברך בכרם דיבנה, כל כך האמין לפני הבחירות במפלגת ימינה והצביע, והיום הוא יושב אבל וחפוי ראש על מה שהמפלגה הזאת עושה.
יואב בן צור:
וכולם, אבל כולם, ידידי חבר הכנסת שיקלי, העריכו ואמרו שהיחיד שהיה נאמן לדרך זה היה חבר הכנסת שיקלי, ואולי ההצבעה שלהם, הם עדיין קצת קצת שמחים בה שלפחות אחד, ועכשיו גם שניים, פרשו והולכים בדרך האמיתית שבה הייתה צריכה ללכת המפלגה.
אבי מעוז:
לא פרשו.
יואב בן צור:
לא פרשו אלא חזרו למקור מחצבתם.
יואב בן צור:
אני רוצה לומר שאחד הדברים המרכזיים שהם דיברו וחרה להם זה הנושא של מה שקורה במשרד הדתות, כל הרפורמות, שבעצם בסופו של דבר מחריבים את היהדות, מחריבים את כל מה שבנינו פה במשך 73 שנה, בדרך ישראל, בדרך תורת ישראל.
יואב בן צור:
ואני אומר לכם שוב, היהודים האלה לא הצביעו למפלגה שלי, אני גם לא בטוח שהם יצביעו למפלגה שלי, אני כמעט בטוח שלא יצביעו למפלגה שלי, יחפשו את דרכם למחוזות אחרים, אבל הם אמרו לי דבר אחר:
יואב בן צור:
אם היינו יודעים שזה הכיוון, היינו יודעים שזו הדרך, אז היינו מצביעים לאחת ממפלגות הימין האחרות, לא היו לנו ציפיות, בטח לא מבחינה דתית.
יואב בן צור:
לא היו לנו ציפיות לשום דבר.
יואב בן צור:
ואנחנו כל כך מאוכזבים על ההתנהלות, ואנחנו מבינים דבר אחד, שבנט הבין שכבר אין לו בייס בציבור שלנו ואז הוא מנסה ללכת על כל הקופה למקום אחר, וגם הוא, אחרי מות קדושים אמור, כשאני אסיים אז אין שום בעיה, מה אכפת לי, אחריי המבול, העיקר שאני יכול לרשום ברזומה שהייתי ראש ממשלה, יש לי תמונות עם מנהיגי עולם, ובזה אני ממשיך.
יואב בן צור:
אני רוצה לומר שהדיון היום זה דיון שמבחינתי הוא היה פשוט מבזה.
יואב בן צור:
לשמוע את הדברים, א', אין פה כמעט נציגים לימינה, וזה גם אומר דרשני; דבר שני, אני חושב שהדברים שגם השר כהנא אמר וגם דוברים אחרים שדיברו, ההשמצות שהם משמיצים את מי שהיה נאמן לדרך שבה צריך ללכת, אני חושב שירדנו לאיזושהי דיוטה תחתונה.
יואב בן צור:
אני לא יודע איפה קו פרשת המים שלכם, אני לא יודע לאן זה כבר יגיע.
יואב בן צור:
מה עוד תמכרו במדינה הזאת כדי להיאחז בכיסא, כדי להיאחז בשלטון?
יואב בן צור:
אנחנו יודעים בדיוק מי שולט היום במדינה, אנחנו יודעים בדיוק מי מנהיג את הדרך.
יואב בן צור:
רוצים שיפסיקו להיכנס לתוך המסגדים ושייתנו להם להתפרע שם כאוות נפשם, רוצים שתהיה אפשרות להכשיר את כל המבנים הלא חוקיים והשתלטות השטחים שנמצאת בנגב, הכול, כל מה שיבקשו, רע"מ, היום הם יבקשו, העיקר העיקר שיוכלו להמשיך הלאה.
יואב בן צור:
לא לחינם בוטלה מחר ישיבת סיעת ימינה.
יואב בן צור:
אין לי ספק שגם בתוך הסיעה עצמה יש כאוס מוחלט.
יואב בן צור:
אנחנו יודעים על כל אחד מצדו שמנהל משא ומתן כדי להגיע למחוזות אחרים ולהבטיח את עתידו הפוליטי כי מבינים שעתידם הפוליטי לוט בערפל.
יואב בן צור:
ולכן, אני חושב שאם מישהו מכם, מתוך הקואליציה ישנם אנשים שאני מכיר אותם ברמה האישית, ענייניים, טובים, שאפשר לדבר איתם, אבל לדעתי יש מיעוט שבעצם משליט את שלטונו וכוחו על השאר, במיוחד משליט את כוחו על חברי הכנסת הנורבגים שלא יכולים לזוז ימינה או שמאלה, אבל לולא זה היה כך והיו נותנים חופש הצבעה או היו עושים הצבעה חשאית, או היו מביאים את זה למליאה כמובן, אין לי ספק שהתוצאות היו שונות.
איתן גינזבורג:
תודה רבה, חבר הכנסת בן צור.
רם שפע:
תודה רבה, אדוני היושב-ראש, רשמתי לעצמי כמה נקודות, אני אשתדל שכל נקודה תהיה קצרה, אבל לא מבטיח שזה יהיה קצרצר.
רם שפע:
ראשית, בלי קשר לזה שאתה חברי, נראה לי שמגיע מכולנו יישר כוח גם לניהול הוועדה, הרבה מאוד שעות ברצף, וגם לכל הצוות פה.
רם שפע:
אנחנו קצת שוכחים מזה שיש פה הרבה עובדי כנסת שבזמן שאנחנו סובלים ולא אוכלים, אז גם הם והן עושים את זה.
רם שפע:
ובהקשר הזה, ידידי דודי אמסלם, באמת, אני משתדל לא להעיר על הרבה מהדברים שאתה אומר, ואני חושב שבאופן עקרוני, השיח המזלזל – והוא חוזר על עצמו הרבה מאוד פעמים – כלפי הצוותים המקצועיים והבכירים בכנסת הוא פשוט דבר לא ראוי, הוא פסול וצריך להוקיע את זה מהאופן שבו אתה מתנהל בדיונים.
רם שפע:
אני אומר את זה לא בכעס אלא באמת בכנות רבה.
רם שפע:
לא יכול להיות שהייעוץ המשפטי בכנסת יחטוף ממך.
רם שפע:
האמירות על שריונים במפלגות, זה פשוט צריך להיפסק.
אופיר כץ:
רם, אתה זוכר מה הם חטפו כשהוקמה הממשלה - - -
איתן גינזבורג:
חבר הכנסת כץ.
אופיר כץ:
לא, אבל אי אפשר עם הצביעות הזאת.
דוד אמסלם:
דרך אגב, מתי - - -
אופיר כץ:
מה הייעוץ המשפטי חטף כשהקמנו את הממשלה, איך דיברו אליהם - - -
איתן גינזבורג:
הוא פנה אליך?
דוד אמסלם:
הוא פנה אליי.
דוד אמסלם:
דרך אגב, אני הערתי - - -
אופיר כץ:
בצורה שדודי אמסלם לא היה חושב לדבר.
אופיר כץ:
אבל איך הם דיברו?
אופיר כץ:
איך הם דיברו לאיתן כשהיה יו"ר ועדה?
אופיר כץ:
באיזה מילים הם השתמשו?
רם שפע:
אני לא הגנתי עליהם, אני הייתי עם איתן.
רם שפע:
מה אתה רוצה, אני לא הייתי איתם.
רם שפע:
תיכף נגיע גם לזה.
דוד אמסלם:
דרך אגב, זו ההערה היחידה שאני נתתי אי פעם לאיזה מישהו מקצועי בכנסת.
דוד אמסלם:
אם כבר אתה מדבר, אבל היות ואתה גם פה משקר - -
דוד אמסלם:
- - אז מה זה חשוב.
דוד אמסלם:
אני הערתי רק לארבל, תמיד רק לארבל.
רם שפע:
עכשיו, אני חייב להגיד שיש פה משהו מאוד יסודי שאני באמת לא מצליח להבין, לאורך כל הדיון ובכלל כל הסוגיה.
רם שפע:
ידידי חבר הכנסת שיקלי, כל הדיון הזה, כל ההתרחשות שלך בשבועות האלה, בעצם מה שאתה טוען זה שאתה רוצה להמשיך להיות חלק מסיעת ימינה.
רם שפע:
שכרת עורכי דין, הבאת לפה עשרות חברי כנסת - -
קריאה:
- - - שצריכה להיות.
איתן גינזבורג:
חברי הכנסת, לא, אני לא אתן לזה.
רם שפע:
- - כדי להסביר שאתה רוצה להיות חלק מסיעת ימינה.
עמיחי שיקלי:
אני הבאתי אותם?
עמיחי שיקלי:
אנשים הגיעו מיוזמתם.
רם שפע:
זה מה שאתה טוען.
איתן גינזבורג:
אני לא אתן לזה.
יואב בן צור:
הוא סיעת ימינה, הוא לא צריך להיות חלק.
יואב בן צור:
הוא סיעת ימינה.
איתן גינזבורג:
חבר הכנסת בן צור, אתה מדבר עם מי?
שלמה קרעי:
מה רצית, שהוא לא ישכור עורך דין?
שלמה קרעי:
לא הבנתי את העניין.
רם שפע:
לא, אין לי טענה על שכירת העורך דין המכובד, זה בסדר גמור.
שלמה קרעי:
מה הסיפור, רם?
דוד אמסלם:
הוא רצה שהוא לא יבוא לפה גם.
רם שפע:
מה שהייתי שמח זה שתיתנו לי להשלים שני משפטים.
רם שפע:
אני יודע שהאמת קשה, אבל בואו תיתנו לי להשלים שני משפטים.
דוד אמסלם:
איש החניונים רצה שלא יבוא.
איתן גינזבורג:
חבר הכנסת אמסלם, אתה בקריאה שלישית תיכף.
רם שפע:
ידידי שיקלי, העניין הוא לא עורך דין, כמובן זכותך, עורך דין ראוי ומכובד שעוסק הרבה שנים בתחום, אבל הסיפור הוא שאת כל הטיעונים שלך הבאת כדי להסביר למה אתה עדיין חלק מסיעת ימינה.
רם שפע:
זה דבר מדהים.
רם שפע:
לאורך כל היום כולם מסבירים כמה הם לא בסדר, אבל אתה בעצם טוען שאתה רוצה להיות חלק מהם, אז רק צריך להגיד את זה.
קריאה:
הוא ימינה.
מיכל מרים וולדיגר:
לא, אתה התבלבלת.
יואב קיש:
הוא ימינה.
יואב קיש:
הם פרשו.
מיכל מרים וולדיגר:
רם שפע, זה מה שהוא טען.
מיכל מרים וולדיגר:
הוא טען שכל הפורשים הם אלה שנשארו - - -
איתן גינזבורג:
חבר הכנסת פינדרוס, חברת הכנסת וולדיגר, אני קורא אותך לסדר פעם ראשונה.
מיכל מרים וולדיגר:
פשוט טועה, לא הבנת נכון.
מיכל מרים וולדיגר:
אני יכולה להסביר לך.
איתן גינזבורג:
קריאה שנייה.
מיכל מרים וולדיגר:
אני מציעה - - -
איתן גינזבורג:
תתאפקו קצת, מה קרה לכם.
מיכל מרים וולדיגר:
הוא פשוט לא הבין.
מיכל מרים וולדיגר:
לא הבין.
איתן גינזבורג:
אז את תיתני לו להיות קשה הבנה.
מיכל מרים וולדיגר:
אבל אני רוצה - - -
יצחק פינדרוס:
הוא מדבר על האמת.
איתן גינזבורג:
תני לו להיות קשה הבנה.
מיכל מרים וולדיגר:
לא נעים, כל עם ישראל רואה, לא נעים.
רם שפע:
עד כה לא נתתם לי להשלים יותר ממשפט אחד ברצף, אני אשתדל להמשיך להקשות עליכם.
אופיר כץ:
רם, זה המצע שלהם.
אופיר כץ:
תקרא את זה ותגיד לי מי ימינה, שיקלי או הם.
איתן גינזבורג:
חבר הכנסת כץ, אתה רוצה לנסוע לעפולה?
איתן גינזבורג:
צא.
איתן גינזבורג:
אתה יכול לצאת.
רם שפע:
ידידי חבר הכנסת קיש, אמרתי לך את זה גם קודם, אני אומר את זה גם עכשיו.
יואב קיש:
כמו שהטעו אותי אז, אני עכשיו אומר, שלא תעשה אתה את מה - - -
איתן גינזבורג:
כבר אמרת את זה.
רם שפע:
הבוקר פרסם הכתב יניר קוזין בגלי צה"ל ציטוטים מאוד מרהיבים שלך, של חבר הכנסת סמוטריץ', מסבירים באמת במלוא התשוקה למה זה נכון להפריש את חברת הכנסת אורלי לוי.
שלמה קרעי:
כי לא היה לה עורך דין טוב כמו בוסי, שהביא - - -
איתן גינזבורג:
חבר הכנסת קרעי, אני קורא לך לסדר פעם שלישית.
רם שפע:
צריך להגיד את זה.
רם שפע:
דבר נוסף, ועכשיו בעצם לליבה של העניין, מעבר למה שאמרתי על שיקלי ועל – לא יודע, דיברו פה קולות שלא הצלחתי להבין - - -
יואב קיש:
לא אמרת כלום.
רם שפע:
גם עורך דין בוסי אמר כמה דברים משמעותיים, ויריב לוין, גם אתה, אני אומר בשיא הרצינות, אמרת דברים שאני לא מקל בהם ראש, וגם חברת הכנסת גמליאל.
רם שפע:
ההצבעה פה משמעותית, והכנסת לא יכולה להרשות לעצמה - - -
רם שפע:
לא יכולה להרשות לעצמה להקל ראש בעובדה שהיא שוקלת להפריש חבר כנסת מסיעה.
רם שפע:
וכן, גם העובדה שיותר ויותר מפלגות בכנסת הזאת נבחרות לפה בלי פריימריז לרשימה, ובעצם היושב-ראש בוחר את האנשים, היא גם משהו בדמוקרטיה שלנו שאנחנו חייבים להבין שהוא משליך גם על ההמשך.
רם שפע:
אני לא מקל בזה ראש בכלל, רק שאני חושב שכשבוחרים בקפידה - - -
דוד אמסלם:
אבל?
רם שפע:
אני מסתדר, תאמין לי, מדהים בלעדיך.
דוד אמסלם:
תגיד לנו את האבל.
איתן גינזבורג:
אז תן לו לדבר, נו מה יש לך.
רם שפע:
ולכן, כל סיטואציה כזאת צריכה להיבחן בקפידה ולא באופן - - -
יצחק פינדרוס:
האמת כואבת.
דוד אמסלם:
שמת לב שלנו אחרי שלוש דקות אמרת תודה רבה, תודה רבה?
איתן גינזבורג:
אתה רוצה שאני אגיד לך כמה זמן דיברת?
דוד אמסלם:
כמה?
איתן גינזבורג:
כי ספרתי.
איתן גינזבורג:
לכל אחד ספור בדיוק כמה זמן הוא דיבר.
דוד אמסלם:
תגיד לנו בסוף.
שלמה קרעי:
ברוטו או נטו?
רם שפע:
זה לא משהו שאפשר להקל בו ראש, ולכן תהיו ציניים כמה שאתם רוצים, כולנו ישבנו פה הרבה מאוד שעות והקשבנו לכל מה שכולם אמרו.
רם שפע:
עכשיו לגבי דבריו של חבר הכנסת לוין, שאני גם מכבד באופן כללי וגם מכבד את הדברים שאמרת, והשווית את ההתנהלות שלי בכנסת ה-20 להתנהלותו של חבר הכנסת שיקלי.
רם שפע:
אני רוצה להגיד על זה כמה דברים משמעותיים.
רם שפע:
ביום שדאז סיעת כחול לבן החליטה להיכנס לממשלה, בניגוד למה שאני חשבתי וזה היה אחד הימים הקשים בחיי ושל עוד כמה מחבריי, הבנו שיש לנו אנשים שנכנסנו איתם לפה והם חברים שלנו – חלקם יושבים פה ומנהלים את הדיון, הם חבריי עד היום – וכיבדנו, למרות שהיינו שבורים, את הסיטואציה המפלגתית ואת המורכבות מול הבוחר, וזה קרה לאורך חודשים שלמים.
רם שפע:
הדבר שעשה חבר הכנסת שיקלי זה ברגע שהוא רצה, פרסם מכתב בלי שאף אחד ידע, בשביל לייקים, ומאז הדבר הזה חוזר כל הזמן.
רם שפע:
אני, במשך חודשים, ביחד עם חברת הכנסת חיימוביץ' וזמיר ועוד הרבה אחרים, התאפקנו במשך חודשים, למרות שמבפנים נקרענו והיה לנו קשה - -
אופיר כץ:
אבל גם אתה - - -
איתן גינזבורג:
חבר הכנסת כץ, אני אוציא אותך החוצה.
רם שפע:
- - והלכנו נגד דברים שאמרנו.
רם שפע:
כן, הלכנו נגד דברים שאמרנו, אבל אנחנו התנהלנו בדיוק הפוך מאיך שהתנהל חבר הכנסת שיקלי - -
יריב לוין:
איפה התאפקתם, אתם שיתקתם - - - בוא נגיד את האמת - - -
רם שפע:
- - ונשארנו קרובים לחברים שלנו, ולא כל היום לכלכנו עליהם בפייסבוק, וגם לפני כל פעם – והיו פעמים אגב מעטות כאלה מאוד – כל פעם - - -
דוד אמסלם:
אתה זוכר עם תשלומי הורים מה עשית לגלנט?
דוד אמסלם:
אתה זוכר מה עשית?
דוד אמסלם:
לא, הוא זוכר.
רם שפע:
כל פעם שהצבענו - - -
איתן גינזבורג:
כולנו זוכרים הרבה דברים שרבים עשו.
רם שפע:
קטונתי - - -
איתן גינזבורג:
כמו שאתה שיתקת את ועדת הפנים של הכנסת בזמנו - -
איתן גינזבורג:
- - הוא עשה דברים אחרים.
איתן גינזבורג:
אבל אתה, גם אתה, אני מבקש ממך.
מיכל מרים וולדיגר:
רגע, אז גם הוא פורש?
שלמה קרעי:
אבל לא הפרישו אותו וגם לא הפרישו את רם שפע.
שלמה קרעי:
נכון?
איתן גינזבורג:
גם אותו לא.
יריב לוין:
אף אחד לא ביקש להפריש, לא אותו, לא את רם שפע ולא את מרב מיכאלי - - -
רם שפע:
תיכף נגיע לנקודה.
דוד אמסלם:
והענישו אותי אז, אני רוצה להזכיר לך.
יריב לוין:
זה בדיוק העניין.
יואב קיש:
אבל זה לא הגיע לפרישה.
יואב קיש:
זה לא דיון, הדיון פה הוא סופר - - -
איתן גינזבורג:
חבר הכנסת לוין, אתה יודע עם כמה דברים שאתה אמרת לא הסכימו?
איתן גינזבורג:
ודיברת למעלה מ-25 דקות ולא הפריעו לך.
יריב לוין:
כן, אבל - - -
איתן גינזבורג:
אבל מה אכפת לך שהוא יגיד מה שהוא חושב?
יריב לוין:
היושב-ראש - - -
איתן גינזבורג:
מישהו הפריע לך לדבר?
רם שפע:
סעיף אחרי סעיף, האמת יוצאת וזה קשה.
איתן גינזבורג:
אני לא מבין את הדבר הזה.
רם שפע:
דודי אמסלם, אני גאה שנאבקתי להוריד את תשלומי ההורים, מאבק צודק ונעשה את זה עוד פעם.
יריב לוין:
- - - של ענישה - - -
רם שפע:
עכשיו אני רוצה להמשיך.
שלמה קרעי:
בינתיים חנקתם את ההורים במדינת ישראל - - -
רם שפע:
תאמין לי, נמשיך להיאבק על החינוך של הילדים שלנו הרבה יותר טוב ממה שאתם עשיתם.
דוד אמסלם:
אתה בממשלה.
רם שפע:
אתה מוכן לתת לי לדבר?
דוד אמסלם:
תקבע מחר.
רם שפע:
אתה מוכן?
רם שפע:
אני אגב בקואליציה, לא בממשלה.
דוד אמסלם:
מה זה משנה, אתה מחזיק - - -
רם שפע:
במשך תקופה ארוכה - -
דוד אמסלם:
אתה לבד מחזיק.
רם שפע:
- - הצבענו עם הקואליציה, למרות שהרבה פעמים זה היה בניגוד לדעתי – וכן, גם לי הפגינו מחוץ לבית, וכן, באותה הפגנה בספטמבר 20' על ההפגנות שכל המדינה סערה, עם 11,000 הודעות ווטסאפ – ולמרות שהיה לי באמת קשה, לא פחות מלך, התייעצתי עם הסיעה שלי, ישבתי עם יו"ר המפלגה שלי, ומילה אחת לא הוצאתי עליו, אגב עד היום.
רם שפע:
ככה בעיניי בעולם המוסרי אתה אמור להתנהל.
יריב לוין:
ואז הבאת לפיזור הכנסת כשהתחבאת בחניון.
רם שפע:
כן, וגם את זה - - -
יריב לוין:
לא הודעת ליו"ר המפלגה שלך שום דבר - - -
רם שפע:
כן, וגם את זה הם ידעו.
איתן גינזבורג:
חבר הכנסת אמסלם, אני מבקש ממך לצאת.
יריב לוין:
מייד אחר כך עברת למפלגה אחרת.
יריב לוין:
ומייד אחר כך עברת למפלגה אחרת.
יריב לוין:
בחייך - - -
איתן גינזבורג:
די, אי אפשר ככה.
יואב קיש:
היו מכריזים עליך פורש, לא היית בכנסת.
איתן גינזבורג:
חבר הכנסת קיש, גם אתה צריך לצאת כבר.
יריב לוין:
למה אתה עושה את זה לעצמך?
רם שפע:
מי כמוך יודע, יריב לוין, שהפרשה היא עניין סיעתי.
רם שפע:
נכון?
רם שפע:
קטונתי באמת מלהשוות - -
יריב לוין:
אין הצדקה - - -
רם שפע:
- - את עצמי לחבר הכנסת בגין, הכבוד שלו גדול הרבה יותר משלי - - -
איתן גינזבורג:
חבר הכנסת לוין, לפחות מן הנימוס, תקשיב לו כשהוא פונה אליך.
רם שפע:
כמו שהוא הסביר לך, מפרישים כשבאופן שיטתי במשך חודשים מצביעים נגד עמדת הסיעה.
שלמה קרעי:
אבל זה בלי תמורה.
רם שפע:
אבל לעומת זאת - - -
רם שפע:
לא, זה מדהים.
רם שפע:
אני פשוט לא מצליח לדבר.
אבי מעוז:
- - - בקשה הפרישה.
איתן גינזבורג:
באמת אי אפשר ככה.
רם שפע:
תגיד לי אחרי זה - - -
איתן גינזבורג:
אני באמת אומר, כל אחד שיפריע עכשיו לרם שפע פשוט יצא מהדיון.
איתן גינזבורג:
זהו.
איתן גינזבורג:
כולכם פה בקריאות שניות, שלישיות, זה כבר לא חשוב.
רם שפע:
מדהים.
רם שפע:
לא האמנתי שהדברים שלי כל כך יקשו עליכם.
דוד אמסלם:
אתה רוצה - - -
רם שפע:
אני אסיים ואגיד, וזו בעיניי הנקודה המהותית אפרופו חבר הכנסת לוין.
רם שפע:
אתה מבין היטב - - -
איתן גינזבורג:
אני מבקש שלא תפריעו, זה כל מה שאני מבקש.
איתן גינזבורג:
תהיו כאן, ותקשיב כמה שזה קשה לך.
איתן גינזבורג:
אתה מקשיב ומפריע.
דוד אמסלם:
לא מפריע.
איתן גינזבורג:
מפריע כל הזמן.
דוד אמסלם:
אני מפריע?
איתן גינזבורג:
כל הזמן.
איתן גינזבורג:
האמת שזה ציטוט לארץ נהדרת.
איתן גינזבורג:
דודי אמסלם: אני לא מפריע.
שלמה קרעי:
רם, אבל תתייחס לחוק.
יואב קיש:
רם, אם היו מפרישים אותך אתה לא היית בכנסת הזו.
רם שפע:
אבל אף אחד לא יכול להפריש - - -
יואב קיש:
אתה לא היית בכנסת הזו, אחרי מה שאתה עשית היו צריכים כאילו להפריש אותך, ואתה לא היית נכנס לכנסת.
איתן גינזבורג:
הוא התפטר, מה קרה לך?
איתן גינזבורג:
חבר הכנסת קיש, אני מבקש ממך.
רם שפע:
זה בדיוק הסיפור.
רם שפע:
אני בכלל לא רוצה לדבר על זה.
יואב בן צור:
למה?
יואב בן צור:
תדבר על זה.
יואב בן צור:
תדבר.
יריב לוין:
מוועדת החינוך הוא התפטר.
יריב לוין:
על מה אתה מדבר.
יואב בן צור:
רם, תדבר על זה.
יריב לוין:
לא, אל תעוותו את העובדות.
דוד אמסלם:
הוא התפטר כשהיו בחירות, כדי שיוכל להתמודד במפלגת העבודה.
יריב לוין:
הוא עשה הרבה יותר משיקלי, הוא שיתק ועדה שלמה פה.
יריב לוין:
מישהו חשב להפריש אותו?
יריב לוין:
על מה אתם מדברים.
רם שפע:
האמת, זה מדהים.
רם שפע:
אוי, דודי אמסלם.
רם שפע:
טוב, יפה, אני גאה שזה כל כך מפריע לך, הדברים הנכוחים שאני אומר פה, אבל אני רוצה לסיים ולהגיד ולהתייחס גם לחוק.
רם שפע:
הרי אין פה אף אחד שיושב פה, לדעתי, וחושב שחבר הכנסת שיקלי אמור להמשיך להיות חלק מסיעת ימינה.
רם שפע:
הרי זאת בדיחה.
יצחק פינדרוס:
למה זה - - -
רם שפע:
אתה מסוגל להקשיב?
איתן גינזבורג:
לא, פינדרוס, די.
רם שפע:
אז בסדר, זו דעתך.
איתן גינזבורג:
קרעי, אתה יוצא החוצה.
איתן גינזבורג:
חבר הכנסת קרעי, אתה בקריאה שלישית, נא לצאת החוצה.
שלמה קרעי:
- - - אידיאולוגית אי אפשר להפעיל עליו סנקציות כי הוא לא קיבל תמורה.
איתן גינזבורג:
חבר הכנסת קרעי, נא לצאת מהאולם.
שלמה קרעי:
זה החוק, בצורה מפורשת - - -
איתן גינזבורג:
חבר הכנסת קרעי, יצאת.
איתן גינזבורג:
(חבר הכנסת שלמה קרעי יוצא מאולם הוועדה).
אבי מעוז:
רם, למה הם המתינו עם בקשת ההפרשה?
רם שפע:
אני מסיים.
רם שפע:
אני מסיים במשפט אחרון ואומר שבעיניי, ואמרתי את זה קודם, סיטואציה שבה כנסת דנה בסוגיה האם להפריש או לא, אי אפשר להתייחס אליה בכובד ראש, ולכן הצבעות מדי פעם של חברי כנסת, כמו שטען חבר הכנסת בגין או אני או הרבה אחרים, גם אמיר אוחנה הצביע בעבר נגד הליכוד ולא מייד הפרישו אותו.
רם שפע:
מכיוון שזה באופן שיטתי - - -
יריב לוין:
לא - - -
רם שפע:
ופה באופן שיטתי יש הצבעה נגד הסיעה, והדבר הזה, כאילו יש פה איזו התעלמות ממנו.
רם שפע:
ציטוטים מהעבר, יש לך אלפי ציטוטים על מה אתה חושב על הממשלה ואף אחד לא דיבר על חניכי מכינת תבור שכתבו לך שהם מתביישים ושהם חושבים שאתה פועל נגד אחדות העם – גם זה היה – ולתת פה כל מיני מצביעי ימינה, לא ראיתי שנתתם את כל ציטוטי אנשי ימינה האחרים, ראינו פה אחד מקודם.
רם שפע:
אז בואו, קצת תורידו את המסכות.
קריאה:
זה מה שנשאר.
גיא בוסי:
לא נתתם לי הזדמנות.
רם שפע:
לא נתנו לך.
רם שפע:
אתה זה שלא קיבלת הזדמנות לדבר, מכולם אתה.
גיא בוסי:
בוודאי.
גיא בוסי:
לא טענתי את הטענות שלנו, רק התייחסתי לטענות של הצד השני.
משה טור פז:
בוסי, אני מקווה שמשלמים לך גלובלי ולא לפי שעה.
גיא בוסי:
לא נתתם לי - - -
משה טור פז:
שלוש וחצי שעות דיברת פה, כמו כולם ביחד.
גיא בוסי:
לא, לא.
גיא בוסי:
עושה מעשה זמרי ומבקש שכר כפנחס.
איתן גינזבורג:
חבר הכנסת טור פז.
איתן גינזבורג:
עורך דין בוסי.
משה טור פז:
קיבלת שכר כבר, אל תבקש שכר.
גיא בוסי:
זו האשמה.
גיא בוסי:
לא קיבלתי שום שכר.
איתן גינזבורג:
עורך דין בוסי, די.
משה טור פז:
התחייבו לך על השכר, חלאס.
איתן גינזבורג:
אתה לא חבר כנסת, מספיק.
משה טור פז:
שלוש וחצי שעות.
איתן גינזבורג:
טור פז, תודה.
איתן גינזבורג:
בבקשה, רם.
רם שפע:
אני סיימתי.
יריב לוין:
רם, אני רק רוצה להגיד לך דבר אחד, אם אתה חושב ששיקלי וימינך בראייתך לא יכולים להיות ביחד, וזו הסיבה שאתה רוצה - - -
רם שפע:
הסיעה קובעת את מי מפרישים ואת מי לא - -
יריב לוין:
רגע אחד, רגע.
רם שפע:
- - וזהו, הם החליטו להפריש אותו.
אבי מעוז:
לא צריך להפריש, אפשר להיפרד בהסכמה.
יריב לוין:
אבל אם זה מה שאתה חושב, יכולה הייתה להגיד סיעת ימינה, יכול היה נפתלי בנט לצורך העניין להגיד: אני לא יודע לחיות במציאות הזו שנוצרה, אני מבקש לפרוש עם כל הקבוצה שלי מימינה.
יריב לוין:
אני מבקש להגיע עם חבר הכנסת שיקלי להסכמה על התפלגות בהסכמה.
יריב לוין:
אבל מה שקורה פה - -
רם שפע:
אכן, אבל מה לעשות, בחר יושב-ראש ימינה להביא לדיון הפרשה של חבר הכנסת.
יריב לוין:
- - מה שקורה פה זה לא זה.
רם שפע:
זה החוק.
אבי מעוז:
אז למה הוא חיכה?
אבי מעוז:
למה הוא חיכה עד הפרישה של עידית סילמן?
איתן גינזבורג:
תודה רבה לחברי הכנסת.
רם שפע:
הדיון הוא דיון סיעתי והסיעה קיבלה החלטה.
איתן גינזבורג:
תודה רבה, חבר הכנסת לוין.
איתן גינזבורג:
תודה רבה חבר הכנסת מעוז.
אבי מעוז:
אז למה הוא חיכה עד לפרישת חברת הכנסת סילמן?
רם שפע:
- - - משפטית כמה שאתה רוצה.
יואב קיש:
אפילו לא היה דיון בסיעה על ההחלטה הזאת.
איתן גינזבורג:
חבר הכנסת מעוז, תודה רבה.
איתן גינזבורג:
חבר הכנסת יואב קיש, תודה רבה.
רם שפע:
וכשרצו להדיח את - - -
יואב קיש:
אפילו לא היה דיון בסיעה.
יואב קיש:
אין סיעת ימינה, יש נפתלי בנט, יש את מתן כהנא שעושה - - -
רם שפע:
כשרצו להדיח את שרת החינוך, היה דיון בסיעה?
רם שפע:
לא היה דיון בסיעה.
איתן גינזבורג:
תודה, חברת הכנסת.
רם שפע:
בוא אני אספר לך מה היה, כשמיקי זוהר - - -
יואב קיש:
על שאשא-ביטון היה דיון בסיעה, כן.
רם שפע:
כן?
רם שפע:
וכשמיקי זוהר וביבי רצו להדיח אותה, אפילו שאין להם רוב - - -
יואב קיש:
אנחנו, בניגוד אליכם – אתם ואנחנו סיעות דמוקרטיות, הם לא סיעה דמוקרטית, מה שבנט אומר זה קדוש.
רם שפע:
אני מסיעה דמוקרטית, מזמין את כולם להצטרף לסיעות דמוקרטיות.
יואב קיש:
אנחנו ואתם בסיעה דמוקרטית, והיה דיון וגם על מרב מיכאלי - - -
איתן גינזבורג:
זכות הדיבור של חבר הכנסת בועז טופורובסקי, בבקשה.
בועז טופורובסקי:
ראשית, אני רוצה להביע את תנחומיי לניר אורבך ולמשפחתו.
בועז טופורובסקי:
אני מקווה שהם לא ידעו עוד צער.
בועז טופורובסקי:
כמובן גם את הערכתי אליך על ניהול הישיבה לאורך כל הזמן ולצוות הוועדה, שאני יודע שזה לא היה פשוט בשבילו.
בועז טופורובסקי:
חבר הכנסת שיקלי, ברשותך, יש לי שאלה אליך: האם אתה חלק מסיעת ימינה?
עמיחי שיקלי:
אני חושב שאני חלק מסיעת ימינה ועוד איך, ומייצג אותה נאמנה בכנסת.
בועז טופורובסקי:
האם הגעת לישיבות של הסיעה?
מיכל מרים וולדיגר:
לא הזמינו אותו.
דוד אמסלם:
מה, אתה בחקירה נגדית?
יואב קיש:
מה, זו חקירה?
יואב קיש:
אל תענה לו.
דוד אמסלם:
מי ישמע מה הבן אדם שאל.
מיכל מרים וולדיגר:
אם היו מזמינים אותו, הוא היה מגיע.
יואב בן צור:
כשהעורך דין שאל משהו, אמרת לא לענות.
קריאה:
למה כולם קפצו?
קריאה:
מה קרה?
יואב בן צור:
לא, כשהעורך דין שאל משהו, אמרת לא לענות.
בועז טופורובסקי:
למה אתם מפריעים?
בועז טופורובסקי:
אני מבקש תשובה.
דוד אמסלם:
- - - מה הסגנון.
דוד אמסלם:
תראה את הסגנון.
יואב בן צור:
שיקלי, אל תענה.
יואב קיש:
הוא לא עונה, הוא גמר לענות.
בועז טופורובסקי:
אתם מדברים במקומו?
בועז טופורובסקי:
חבר הכנסת שיקלי, האם אתה הגעת לישיבות סיעת ימינה?
יואב קיש:
יש בכלל דבר כזה ישיבות סיעת ימינה?
דוד אמסלם:
תשאל אם הוא הוזמן.
אבי מעוז:
בועז, הוא הוזמן?
יואב קיש:
עורך הדין, מה מסרת לרם?
יואב קיש:
תעדכן אותנו.
איתן גינזבורג:
חבר הכנסת יואב קיש, חבר הכנסת יואב קיש, די.
יואב קיש:
אבל העורך דין מתדרך את רם.
איתן גינזבורג:
חבר הכנסת קיש, אני מבקש ממך לצאת החוצה.
יואב בן צור:
תיכף תשמע אותו.
יבגני סובה:
זו שאלה משפטית לגיטימית מאוד, מנהלת סיעת ימינה יכולה להעיד, הם הזמינו - - -
איתן גינזבורג:
אני נתתי לך הרבה-הרבה-הרבה-הרבה מעל כולם.
בועז טופורובסקי:
יש לנו כאן שאלה - - -
יואב קיש:
הוא תדרך אותו, רציתי לשמוע מה אמר עורך הדין של ימינה.
איתן גינזבורג:
חבר הכנסת קיש, אני סומך עליך.
איתן גינזבורג:
- - - שלך הייתה ערה.
יואב קיש:
אני עשר שעות מחכה.
איתן גינזבורג:
אבל אתה יודע, אני מתחתי עד קצה גבול היכולת, אתה יודע את זה.
איתן גינזבורג:
כן, בבקשה, חבר הכנסת טופורובסקי.
בועז טופורובסקי:
אני לא הפרעתי לאף אחד ולכן אני מרגיש בנוח עם זמן הדיבור שלי ועם השאלות שלי כי בפנינו עומדת השאלה אם אנחנו מצביעים בעד הפרשתו, בניגוד לדעתו, של חבר הכנסת שיקלי מסיעת ימינה.
בועז טופורובסקי:
אז אני רוצה לדעת אם הוא רואה את עצמו חבר בסיעת ימינה – הוא ענה.
בועז טופורובסקי:
האם הוא הגיע לישיבות סיעת ימינה?
בועז טופורובסקי:
כי הישיבות היו קבועות בכל שבוע בכל שעה?
בועז טופורובסקי:
אני מבין שלא.
אבי מעוז:
האם הוא הוזמן?
בועז טופורובסקי:
מה זה לא הוזמן?
יבגני סובה:
יש מנהלת סיעה שתגיד מה - - -
יואב בן צור:
הוא לא קיבל הודעה, לפעמים ביטלו את הישיבה.
יואב קיש:
בועז, תצביע לבד, תוציא את כולם, כמו שאתה אוהב לעשות.
בועז טופורובסקי:
לכולכם קוראים קיש?
בועז טופורובסקי:
אני שואל את חבר הכנסת קיש, לא את - - -
יואב קיש:
תצביע לבד, תוציא את כולם, שאף אחד לא יענה לך ותצביע.
יואב קיש:
מי בעד?
יואב קיש:
פה אחד.
בועז טופורובסקי:
אתה רוצה שלא ישמעו את האמת?
בועז טופורובסקי:
אתה רוצה להמשיך את ההצגה?
בועז טופורובסקי:
תמשיך את ההצגה.
איתן גינזבורג:
תנו לחבר הכנסת טופורובסקי להביע את עמדתו ולשאול את מה שהוא רוצה כדי שנוכל להמשיך את הדיון.
בועז טופורובסקי:
האם הגעת לישיבות הסיעה, חבר הכנסת שיקלי?